Republika Hrvatska

Osnovna škola Vladimira Nazora – Krnica

Krnica 87, 52 208 Krnica

Tel: 052556-015

e-mail: [ured@os-vnazora-krnica.skole.hr](mailto:ured@os-vnazora-krnica.skole.hr)

Klasa: 602-01/22-09/01

Urbroj: 2163-5-2-01-22-06

Krnica, 14. prosinca 2022.

Zapisnik

Na temelju *Pravilnika o izvođenju izleta. ekskurzija i drugih odgojno-obrazovnih aktivnosti* *izvan škole* (Narodne novine broj 67/14, 81/15 i 53/21), Povjerenstvo za provedbu Javnog poziva i izbora najpovoljnije ponude za izvođenje zajedničke višednevne ekskurzije osnovnih škola Marčana, Juršići, Svetvinčenat i Vladimira Nazora – Krnicam održalo je sastanak u srijedu 14. prosinca 2022. u 17:30 sati u prostorijama Osnovne škole V. Nazora – Krnica.

Sastanak Povjerenstva započeo je u 17:30 sati.

**Prisutni**: Sanela Bodiš, Goranka Perković, Noel Šuran, Darian Divić, Silvija Jeromela Obrovac, Romana Percan, Ksenija Mračević, Marija Cvitković Nadenić, Daniela Bilić, Katja Cvek, Nika Pavletić, Iris Peršić, Josip Milovan i Toni Peruško te predstavnica turističke agencije Zeatours bez prava sudjelovanja.

Predsjednik Povjerenstva Darian Divšić pozdravlja prisutne te predlaže dnevni red, određuje zapisničara i daje riječ ravnateljici R. Percan.

Dnevni red

1. Predstavljanje ponuda.
2. Odabir najpovoljnijih ponuda i njihova objava na školskim mrežnim stranicama.
3. Dogovor o predstavljanju agencija roditeljima.

**Ad 1.**

Ravnateljica R. Percan pozdravlja članove Povjerenstva svih četiriju škola.

Nakon toga predsjednik Povjerenstva Darian Divšić izvještava da je na objavljeni Javni poziv pristiglo pet ponuda. Članovi Povjerenstva otvaraju pristigle ponude te utvrđuju da su sve valjane i pravovremene, odnosno da sve ponude ulaze u mogućnost izbora jer ispunjavaju uvjete.

Navode ih redom:

1. Alibi Centar za turističke, kulturne i sportske inicijative Umag/Ex Novo Rovinj
2. ATI Pula
3. Brioni d.o.o.
4. Danijel travel d.o.o.
5. Zeatours Pula

**Ad 2.**

Nakon što su sve ponude detaljno predstavljene prisutnim članovima Povjerenstva, Povjerenstvo raspravlja o pristiglim ponudama, uspoređuje ih, obraća pozornost na sadržaj putovanja istaknutog u Javnom pozivu, odnosno na plan i organizaciju putovanja, razgledavanje dalmatinskih gradova i ulaznice, (Zadar, Šibenik, Split, Trogir, Klis, Dubrovnik, Lokrum, Omiš te Smiljana u Lici), na hotelski smještaj s prehranom, osiguranje od otkaza putovanja i rizika nezgode, lokalne vodiče te na ukupnu cijenu ekskurzije s mogućnošću plaćanja u obrocima.

Cijene:

1. Alibi: 3.488 kn (462 eur ).
2. ATI: 4.725,00 kn (627. 12 eur).
3. Brioni: 4.700,00 kn (623,83 eur).
4. Danijel travel: 3.465,00 kn.
5. Zeatours: 3.616, 56 kn (480,00 eur).

Nakon rasprave Povjerenstvo jednoglasno, između njih pet, izabire tri ponude, što će se i objaviti na školskim mrežnim stranicama. To su:

1. Alibi/Ex Novo.
2. Danijel travel.
3. Zeatours.

**Ad 3.**

Dogovoren je roditeljski sastanak sviju škola, koji će se održati u Krnici u utorak 20. prosinca 2022. u 17:30 sati, a predstavnici predloženih agencija bit će pozvani na predstavljanje svojih ponuda roditeljima učenika osmog razreda. Povjerenstvo će odlučiti o vremenu trajanja svake pojedine prezentacije.

U 19:15 predsjednik Povjerenstva zaključuje sjednicu.

Zapisnik vodila Predsjednik Povjerenstva

Romana Percan Darian Divšić